इस मामले में दोनों पक्षों की तरफ से थाना में तहरीर दी गई। धनेठा गांव में आज सुबह करीब आठ बजे ग्राम समाज की भूमि पर कब्जा को लेकर ईश्वरदयाल गुप्ता और शिवशंकर राय के बीच विवाद हो गया। इस दौरान दोनों पक्षों की तरफ से जमकर लाठी-डंडा चला। इस मारपीट में एक पक्ष के ईश्वरलाल गुप्ता (65), शिवजी गुप्ता (60), बच्चन गुप्ता (31), मनोज गुप्ता (26), मुन्ना गुप्ता (35) सावित्री गुप्ता (64) और दूसरे पक्ष के विजयशंकर राय (55), मनोज राय (42), सरोज राय (29), अशोक राय (35), अभिषेक राय (28) घायल हो गए। सभी घायलों को सामुदायिक स्वास्थ्य केंद्र मुहम्मदाबाद लाया गया। गंभीर हालत को देखते हुए चिकित्सकों ने ईश्वरदयाल को छोड़कर सभी को जिला अस्पताल के लिए रेफर कर दिया।